Արարատ Քեշյան

Արարատ Գևորգի Քեշյան (, ), ռուսահայ հումորիստ դերասան, ՈՒՀԱ Ժողովուրդների Բարեկամության Ռուսաստանի Համալսարանի թիմի անդամ։

Կենսագրություն 
Ծնվել է 1978 թվականի հոկտեմբերի 19-ին հայկական ընտանիքում։ Հետագայում ընտանիքի հետ միասին տեղափոխվել է Ադլեր։

Կարիերան ՈւՀԱ-ում 
1999 թվականին եղբոր՝ Աշոտ Քեշյանի խորհրդով սկսել է մասնակցել ՈՒՀԱ-ի խաղերին։ «Լումումբայի թոռները» խմբի մեջ 2000-2001 թվականների խաղերի ժամանակ, հաղթելով Սոչի քաղաքի և Սոչու Սուպեր Գավաթը, դարձել է Սոչի քաղաքի բացարձակ չեմպիոն։ 2002 թվականին «Լումումբայի թոռները» կրկին հաղթում են Սոչի քաղաքի առաջնությունում։ 2001 թվականին ՈՒՀԱ-ի «Մեծ Սոչի»-ի կազմում դարձել է ՈՒՀԱ-ի «Մեկնարկ» Լիգայի չեմպիոն, 2002 թվականին ՈՒՀԱ-ի Հյուսիսային Լիգայի կիսաեզրափակչի մասնակից։

«Լումումբայի թոռները» հանդիսանում էին Ժողովուրդների Բարեկամության Ռուսաստանի Համալսարանի Սոչիի մասնաճյուղի թիմը և 2003 թվականի մրցաշրջանից առաջ Արարատը եղբոր՝ Աշոտի հետ հրավիրվում են Մոսկվա՝ «ԺԲՌՀ հավաքական»։ Նրա կազմում իր նորամուտը նշում է 2003 թվականի ՈՒՀԱ-ի մրցաշրջանի առաջին 1/8 եզրավակիչում և անմիջապես դառնում է թիմի հիմնական մասնակիցններից մեկը։ Իր անդրանիկ մրցաշրջանում «ԺԲՌՀ հավաքականը» վստահորեն հաղթում է 1/8 և 1/4 եզրափակիչներում, իսկ այնուհետև, երկռաունդանի դիմակայությունում հաղթահարում է եզրափակիչի արգելքկ, որտեղ գրավում է երրորդ տեղը։ Յուրմալայի երաժշտական փառատոնում Արարատը կատարում է «Խոսացող ԿիՎիՆ» երգի նմանակումը՝ Գենադի Խազանովի «Թութակ» մենախոսության հիման վրա և իր թիմի կազմում դառնում է «Ոսկե Փոքր ԿիՎիՆ» («Малый КиВиН в золотом») մրցանակի տիրակալ։

2004 թվականին «ԺԲՌՀ հավաքականը» նորից հասնում է մինչև մրցաշրջանի եզրափակիչ, որտեղ «Պյատիգորսկի հավաքական»-ին պարտվելով ընդամենը 0,6 միավոր, դառնում են երկրորդը։ 2004 թվականի Յուրմալայի փառատոնում հանդես է գալիս Խազանովի «Թութակ» մենախոսության նոր նմանակումով, իմկ նա և թիմակիցները արժանանում են «Սև Մեծ ԿիՎիՆը» («Большого КиВиНа в тёмном») մրցանակին։

2005 թվականինгоду «ԺԲՌՀ հավաքականը» չի մասնակցում բարձրագույն խմբի առաջնությանը, իսկ Յուրմալայի երաժշտական մրցույթում կրկին արժանանում է «Ոսկե Փոքր ԿիՎիՆ» մրցանակին։ Արարատկ ցուցադրում է «Խոսացող ԿիՎիՆ»-ի երրորդ տարբերակը, որը մեծ հաջողություն է ունենում, քանի որ ժյուրիի կազմում նստած էր հենց Խազանովը, որին էլ ուղղված էր մենախոսությունը։

2006 թվականին «ԺԲՌՀ հավաքական»-ը մասնակցում է բարձրագույն խմբի առաջնությանը և նորից հասնում է մինչև եզրափակիչ և դրամատիկ պայքարում, մինչև վերջին մրցույթը պարտվելով «Ուրալյան ազգության դեմքեր» թիմին, Ժողովուրդների Բարեկամության համալսարանի թիմը կարողանում է հաղթանակ կորզել։ ԺԲՌՀ-ի թիմի համար հաջող է դասավորվում նաև «Ձայնեղ ԿիՎիՆ 2006-ը» (Голосящий КиВиН 2006)։ «ԺԲՌՀ հավաքականը» ռահում է փառատոնի գլխավոր մրցանակը՝ «Ոսկե Մեծ ԿիՎիՆը»։

2007 թվականին Արարատը «ԺԲՌՀ հավաքական»-ի կազմում արժանանում են «ՈՒՀԱ-ի ամառային գավաթին»։

2005—2008 թվականներին Արարատ Քեշյանը մասնակցում է ՈՒՀԱ-ի ծննդյանը նվիրված խաղերին։

2011 թվականին Արարատը «ԺԲՌՀ հավաքական»-ի կազմում «Ձայնեղ ԿիՎիՆ» փառատոնում արժանանում է «Ոսկե Մեծ ԿիՎիՆ»-ին։

Ընդհանուր առմամբ մասնակցել է հեռուստատեսային լիգայի, գավաթի և ՈՒՀԱ փառատոնների 18 խաղերի.
 12 խաղ ՈՒՀԱ բարձրագույն խմբում(2003, 2004, 2006 թվականների մրցաշրջան)
 5 խաղ «Ձայնեղ ԿիՎիՆ» երաժշտական փառատոնում (2003, 2004, 2005, 2006, 2011 թվականներ)
 1 խաղ Ամառային Գավաթում (2007 թվական)

Արարատ Քեշյանի մասնակցությանմբ «ԺԲՌՀ հավաքական»-ի առավել վառ համարները ՈՒՀԱ Միջազգային միության պաշտոնական խաղերում.
 «Խոսող ԿիՎիՆ»։ «Ձայնեղ ԿիՎիՆ 2003»
 «Նոստրադամուս»։ ՈՒՀԱ բարձրագույն լիգա 2003 թվական
 «Խոսող ԿիՎիՆ-2»։ «Ձայնեղ ԿիՎիՆ 2004»
 «Օտարերկրյա քարոզիչ» — թարգմանիչ։ ՈՒՀԱ բարձրագույն լիգա 2004 թվական, եզրափակիչ
 «Հեռախոսախցիկ» — Ձմեռ Պապ։ ՈՒՀԱ բարձրագույն լիգա 2004 թվական, եզրափակիչ, տնային առաջադրանք
 «Խոսող ԿիՎիՆ-3»։ «Ձայնեղ ԿիՎիՆ 2005»
 «Աշոտի տունը» — Աշոտի եղբայր։ ՈՒՀԱ Ամառային Գավաթ 2007

ՀետՈՒՀԱ-ական կարիերա 
2007 թվականին եղբոր՝ Աշոտի հետ մասնակցել է «Բլա-Բլա շոու» զվարճալի հաղորդաշարի նկարահանումներին։ Մասնակցություն է ունեցել «Խաղից դուրս» հաղոցդաշարի նկարահանումներին, ընդ որում տասներորդ թողարկումում մասնակցել է որպես հաղորդավար (եղբոր Աշոտի հետ համատեղ)։ Նաև եղբոր հետ մասնակցել է «Մարտական ակումբ»-ի՝ «Թաղամաս-95» ստուդիայի հումորիստական նախագծի երրորդ եթերաշրջանում։ 2009 թվականին մասնակցել է «Comedy Woman»-ի նկարահանումներին (թողարկում № 20)՝ որպես հրավիրյալ դերասան։

2008 թվականի մայիսին մասնակցել է «Ռինգի Արքա» հեռուստահաղորդման ցուցադրական մրցամարտերից մեկում՝ Նիկոլայ Լուկինսկու դեմ և պարտվել է նրան։

2008 թվականի օգոստոսի 10-ից 24-ը, «Հումոր FM» ռադիոկայանում, եղբոր հետ միասին, վարել է 2008 թվականի Օլիմպիական խաղերի մասին «Օլիմպիական հերթափոխ» հումորիստական հաղորդումը։

2009 թվականի սկզբին հրավիրվել է «Ունիվեր» սիտկոմի երկրորդ եթերաշրջանին, որտեղ խաղում է գլխավոր դերերից մեկը՝ Արթուր «Մայքլ» Միքաելյանը, խորամանկ և հրապուրիչ հայ, որը Ադլերից եկել է Մոսկվա։

Նկարահանվել է «Երջանիկ միասին» սերիալի մասերից մեկում՝ էպիզոդիկ դերում։

Անձնական կյանք 
Առաջին կինը (2007—2010 թվականներ)՝ Իրինան (ամուսնությունկ կայացել է 2007 թվականի նոյեմբերի 7-ին Ադլերում)։ 2010 թվականի հունիսի 26-ի «COSMOPOLITAN։ Վիդեոտարբերակ» հաղորդման ժամանակ Արարատ Քեշյանը հայտարարել է, որ գտնվում է ամուսնալուծվածի կարգավիճակում, սակայն նրա ընկերուհու տեղը արդեն դատարկ չէ։ Եվ, առավել ևս, նա նորից ամուսնության առաջարկ է արել։ 2013 թվականի հունվարի 11-ին նրա կինն է դառնում Եկատերինա Շեպետան։ 2014 թվականի սեպտեմբերի 3-ին զույգը աղջիկ երեխա է ունենում։

Ճանաչում և մրցանակներ 
 ՈՒՀԱ-ի «ԺԲՌՀ հավաքական»ի կազմում.
 ՈՒՀԱ 2006 թվականի Բարձրագույն լիգայի հաղթող
 ՈՒՀԱ Ամառային գավաթի գավաթակիր
 «Ձայնեղ ԿիՎիՆ» երաժշտական փառատոնի մրցանակների տիրակալ.
 «Ոսկե Մեծ ԿիՎիՆ»՝ «Ձայնեղ ԿիՎիՆ 2011» փառատոնում
 «Ոսկե Մեծ ԿիՎիՆ»՝ «Ձայնեղ ԿիՎիՆ 2006» փառատոնում
 «Սև Մեծ ԿիՎիՆ» «Ձայնեղ ԿիՎիՆ 2004» փառատոնում
 «Ոսկե Փոքր ԿիՎիՆ» «Ձայնեղ ԿիՎիՆ 2003» փառատոնում
 «Ոսկե Փոքր ԿիՎիՆ» «Ձայնեղ ԿիՎիՆ 2005» փառատոնում

ՈՒՀԱ «Մեծ Սոչի» թիմի կազմում.
 Կրասնոդարի երկրամասի նահանգապետի փոքր Գավաթի տիրակալ
 ՈՒՀԱ Մեկնարկ լիգայի հաղթող 2001 թվական

ՈՒՀԱ «Լումումբայի թոռները» թիմի կազմում.
 2001 թվականի Սոչի քաղաքի չեմպիոն
 2002 թվականի Սոչի քաղաքի չեմպիոն
 2001 թվականի Սոչի քաղաքի Սուպերգավաթի չեմպիոն

Դերեր կինոյում

Աղբյուրներ 
 Арарат Кещян на сайте команды «Сборная РУДН» 
 Арарат Кещян фото, биография, отзывы

Ծանոթագրություններ 

Ռուսաստանի հեռուստատեսության դերասաններ
Սցենարիստների և ռեժիսորների բարձրագույն դասընթացների շրջանավարտներ
Ռուսահայ դերասաններ